alexandrainst/scandi-wiki huggingface dataset:
Liste over kjente personer med tilknytning til Moss



Historiske personer
 Gregers Winther Wulfsberg (1780-1846), eidsvollsmann
 Christopher Hansteen (jurist) (1822-1912), høysterettsdommer
 Anton M. Holter (1831-1921), industripionér i Montana, USA

Politikere og embetsmenn
 Gregers Gram (1846-1929), Norges statsminister i Stockholm 1889-91 og 1895-98
 Hans Edvard Wisløff (1902-1969), biskop i Sør-Hålogaland bispedømme 1959-69 
 Robert Helseth (1922-2015), viseadmiral
 Else Bugge Fougner (f. 1944), advokat, tidligere politiker (H) og statsråd
 Carl Schiøtz Wibye (f. 1947), ambassadør
 Janne Kristiansen (f. 1953) jurist, tidligere sjef for POT
 Tonje Skinnarland (f. 1967), generalmajor, sjef for Luftforsvaret

Akademikere, leger, vitenskap
 Johan Scharffenberg (1869–1965), psykiater og sosialpolitiker
 Hallgrim Kløve (1927-2010), professor i klinisk nevropsykologi ved UiB
 Kai-Håkon Carlsen (f. 1945), lege, professor (barnesykdommer) ved UiO

Forfattere, skuespillere og musikere
 Eva Lunde, (1922–1996), skuespiller
 Bjørg Jønsson (f. 1940), forfatter
 Jon Michelet (1944– 2018), forfatter
 Åse Hedstrøm (1950-), komponist
 Eva Isaksen (1956–) TV- og filmregissør
 Rolf Enger, (1960–), forfatter
 Jonny Halberg, (1962–), forfatter
 Per Olav Sørensen  (1963–) teater, TV- og filmregissør.
 Åsmund Svendsen (1967–), historiker, dokumentarforfatter
 Brede Bøe (1969–), skuespiller og politiker
 Ari Behn (1972–2019), forfatter
 Lars Ramslie (1974–), forfatter (fra Øreåsen i Rygge)
 Steven Ray Wilson, (1977–), musiker, vokalist i Superfamily
 Tania Michelet (1969–), forfatter

Billedkunstnere
 Carl Ludvig Jacobsen, (1835–1923), billedhugger
 Andreas Singdahlsen, (1855–1947), kunstmaler
 Edmund Ree (1920–2005), kunstmaler
 Tom Bjørnland (1952–2010), fotograf

Media
 Niklas Baarli (1989) TV og radiovert 
 Eyvind Hellstrøm (1948–), gourmetkokk og TV-programleder
 Ken Wasenius-Nilsen (1981-), radiovert
Amund Isaksen Lutnæs (1988-), fotballkommentator
Emil Gukild (1992-), journalist og programleder

Idrettsutøvere
 Gunnar Pettersen (1955–), landslagstrener i herrehåndball.
 Einar Jan Aas (1955–), fotballspiller
 Javid Aslam (1963–) tidligere norgesmester i boksing, OL-deltaker i 1984
 Rune Tangen (1964–), fotballspiller
 Erland Johnsen (1967–), fotballspiller
 Erik Holtan (1969–), fotballspiller
 Geir Moen (1969–), friidrettsutøver, sprinter
 Thomas Myhre  (1973–), fotballspiller
 Amin Askar (1985–), fotballspiller for Kristiansund Ballklubb
 Tobias Heintz (1998–), fotballspiller for BK Häcken

Andre kategorier
 Nini Haslund Gleditsch (1908-1996), fredsaktivist og EU-motstander

Moss
Moss
Hittin

Hittin eller Hattin eller Hittim (arabisk: حطين, Ḥaṭṭīn) var et lite sted som var befolket før og under det britiske Palestinamandatets tid. Det lå åtte kilometer nord for Tiberias. I 1948 ble det erobret av israeerne under den første arabisk-israelske krig, og ble deretter avfolket. 

I 1187 stod slaget ved Hittin sted ved de såkalte Hattins horn rett sør for landsbyen; dette var en avgjørende nederlag for korsfarerne.

I Hittin helligholdes Jitros grav, fremfor alt av druserne.

Eksterne lenker 
 

Bosetninger i Israel
Cyclorasis

Cyclorasis er en slekt av biller som hører til familien hjortebiller (Lucanidae) i gruppen skarabider (Scarabaeoidea).

Utseende 
Nokså små, forholdsvis brede, blanke, rødbrune til svarte hjortebiller. Hannens kjever er moderat forstørrede og rett framoverstrakte.

Utbredelse 
Artene lever i det sørøstlige Asia (Vest-Bengal, Assam, Myanmar, Bhutan, Vietnam og Yunnan).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Cyclorasis Thomson, 1862
 Cyclorasis miyashitai Ikeda, 1997
 Cyclorasis nosei Nagai, 2000
 Cyclorasis platycephalus (Hope, 1842)
 Cyclorasis subnitens (Parry, 1862)
 Cyclorasis yukinobui Nagai, 2005

Eksterne lenker 
 
 Obersikt over slekten

Hjortebiller
Dyr formelt beskrevet i 1862
Indias insekter
Myanmars insekter
Vietnams insekter
Bhutans insekter
Kinas insekter
Kirchnerius

Kirchnerius er en slekt av biller som hører til familien hjortebiller (Lucanidae) i gruppen skarabider (Scarabaeoidea).

Utseende 
Middelssrote, avlange, blankt svarte hjortebiller. Hannens kjever er store og kraftige, krumme, med en kort, kraftig tann på innersiden.

Utbredelse 
Artene lever i det sørøstlige Asia (Kina).

Systematisk inndeling 
Artene blir ofte plassert i slekten Prosopocoilus.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Kirchnerius Schenk, 2009
 Kirchnerius boreli (Boileau, 1904)
 Kirchnerius bulbosus (Hope, 1840)
 Kirchnerius cyclommatoides (Lacroix, 1978)
 Kirchnerius guangxii Schenk, 2009
 Kirchnerius parryi (Boileau, 1913)
 Kirchnerius simianshanus (Huang & Chen, 2011)
 Kirchnerius spencei (Hope, 1840)
 Kirchnerius yangi (Fukinuki, 2004)

Eksterne lenker 
 
 Obersikt over slekten

Hjortebiller
Biller formelt beskrevet i 2009
Kinas insekter
Jon Duncan

Jon Duncan (født 6. oktober 1975) er en tidligere britisk orienteringsløper. Duncon er verdensmester i stafett. Han har representert de norske orienteringsklubbene Kristiansand OK og Halden Skiklubb.

Karriere 
Duncan tok i 2003 bronse på stafetten under verdensmesterskapet i sveitsiske Rapperswil. Han løp andre etappe på det britiske bronselaget som foruten ham selv bestod av Daniel Marston og Jamie Stevenson. Duncan var også med da Storbritannia i 2008 vant nasjonens foreløpig eneste VM-stafettgull i tsjekkiske Olomouc. Sammen med Graham Gristwood og Jamie Stevenson tok briten en sensasjonell gullmedalje foran større orienteringsnasjoner som Russland og Sveits. Duncan løp igjen den andre etappen for det britiske vinnerlaget. Duncan var en del av laget også da det ble femteplass i VM både i Inverness i 1999 og i Västerås i 2004. 

Sammen med Kristiansand OK var Duncan med på å vinne orienteringsverdens største klubbstafett, Jukola. Det skjedde i 2009.

Eksterne lenker 
 

Britiske orienteringsløpere
Verdensmestere i orientering
Abu Dhabis Grand Prix 2015

Abu Dhabis Grand Prix 2015 (offisielt navn: 2015 Formula 1 Etihad Airways Abu Dhabi Grand Prix) var et Formel 1-løp som ble arrangert 29. november 2015 på Yas Marina Circuit i Abu Dhabi i De forente arabiske emirater. Det var det 19. og siste løpet i Formel 1-sesongen 2015 og det syvende Abu Dhabis Grand Prix. 

Løpet ble vunnet av Mercedes-føreren Nico Rosberg, som tok sin tredje seier på rad. Hans teamkollega Lewis Hamilton, som allerede hadde sikret seg sammenlagtseieren i verdensmesterskapet, kom på andreplass. Tredjeplassen gikk til Kimi Räikkönen i Ferrari.

Klassifisering

Kvalifisering

Løpet 

Noter til tabellene:
  - Romain Grosjean fikk en gridstraff på fem plasser for å ha byttet girkasse før løpet.
  - Will Stevens fikk en gridstraff på fem plasser for å ha overskredet bilens motorkomponentkvote, og ble flyttet til bakerste plass på griden.
  - Roberto Merhi måtte starte fra pit lane på grunn av brudd på parc fermé-bestemmelsene.

Stillingen i mesterskapene etter løpet 

Førermesterskapet

Konstruktørmesterskapet

Referanser

Eksterne lenker 
 

Abu Dhabis Grand Prix
Formel 1-sesongen 2015
2015 i De forente arabiske emirater
Hedda Gabler (1917)

Hedda Gabler er en amerikansk stumfilm fra 1917, regissert av Frank Powell. Filmen bygde på Henrik Ibsens skuespill, Hedda Gabler, fra 1890. Den hadde premiere 7. mai 1917.

Handling 
Hedda Gabler er den degenererte datteren til en alkoholisert og duellerende far. Hun og ektemannen George Tesman har akkurat kommet hjem fra bryllupsreisen. Hedda har en nifs kjærlighet for farens pistoler. Hun innbiller seg at hun ser sin tidligere elsker, Ejlert Lovberg, i mannens sted. Lovberg har skrevet en viktig bok under den positive innflytelsen til Thea Elvsted.  Når Hedda får vite det vil hun vinne tilbake hans kjærlighet. Lovberg begynner å drikke, mister manuskriptet og blir desperat.

Tesman finner det og Hedda får tak i det fra ham. Lovberg bryter med Thea og reiser til Hedda. Hun viser ham pistolene sine. Lovberg tar én av dem og skyter seg senere i Theas armer. Hedda skyter også seg selv etter å ha brent manuskriptet, som hun regnet som barnet til Løvborg og Thea.

Rolleliste 
 Nance O'Neil  - Hedda Gabler  
 Aubrey Beattie  - George Tesman  
 Lillian Paige - Tante Julia
 Einar Linden - Ejlert Lovberg
 Ruth Byron - Fru Thea Elvsted
 Alfred Hickman - Assessor Brack 
 Edith Campbell Walker - Frøken Diana

Eksterne lenker 
 
 HENRIK IBSEN - En filmografi'' i Nasjonalbiblioteket

Stum-dramafilmer fra USA
Stumfilmer fra USA
Filmer fra 1917
Filmer basert på skuespill av Henrik Ibsen
Heloísa Pinheiro

Heloísa Pinheiro, best kjent som Helô Pinheiro (født 7. juli 1945) er en brasiliansk modell and stylist., .

Hun er den jenta som inspirerte Tom Jobim og Vinicius de Moraes til å lage sangen Garota de Ipanema. I dag er hun stylist og forhandler av bikinier og strandklær i Rio de Janeiro og São Paulo.

Bok 
I 2012 utga hun selvbiografien A Eterna Garota de Ipanema (Editora Aleph, 160 sider, ISBN 9788576570837).

Referanser

Eksterne lenker 
 
 

Brasilianske modeller
Personer fra Rio de Janeiro
Stig Aasvik

Stig Aasvik (født 16. mars 1970 i Tønsberg) er en norsk forfatter som bor i Oslo. Han vokste opp i Horten og Åsgårdstrand. Han har utgitt sju romaner, og ble tildelt Vestfolds Litteraturpris i 2018.

Bibliografi 
 Den elektriske elefanten – roman, Damm (2004)
 Costa Blanca – roman, Damm (2006)
 Indre anliggender – roman, Cappelen Damm (2012)
 Lofotveggen – roman, Cappelen Damm (2017)
 Ordføreren i Oslo – roman, Cappelen Damm (2018)
 Årets døde – roman, Cappelen Damm (2020)
 Tøyenparken – roman, Cappelen Damm (2021)

Referanser

Eksterne lenker 
 https://www.boktips.no/skjonnlitteratur/stig-aasvik-hylles/
https://www.cappelendamm.no/cappelendamm/forfattere/forfatternyheter/article.action?contentId=152845
https://ungdommenskritikerpris.no/tekst/ordforeren-i-oslo/
Presentasjon av Stig Aasvik i Forfatterkatalogen på Forfattersentrums nettsider

Norske forfattere
Norske romanforfattere
Personer fra Oslo
Personer fra Horten kommune
Personer fra Tønsberg kommune
Dan Aleksander Ramberg Andersen

Dan Aleksander Andersen (født 5. april 1982 i Hurum) er en norsk forfatter og redaktør. 

Andersen vokste opp på Tofte i Hurum kommune, og arbeider som forlagsredaktør i Cappelen Damm. Tidligere har han vært redaktør for litteraturtidsskriftet Bøygen.

Han debuterte i 2010 med diktsamlingen Evighetsarbeid.  I 2012 utkom Krise i Jammerdarn. I 2014 ga han ut sin tredje diktsamling, Mirakelet.

Bibliografi 
 2010: Evighetsarbeid, dikt
 2012: Krise i Jammerdarn, dikt
 2014: Mirakelet, dikt
 2015: Flaggtale, dikt

Eksterne lenker 
 Presentasjon av Dan Aleksander Ramberg Andersen i Forfatterkatalogen på Forfattersentrums nettsider

Norske forfattere
Personer fra tidligere Hurum kommune
Personer fra Asker kommune
Hedda Gabler (1924)

Hedda Gabler er et tysk stumfilmdrama fra 1924, regissert av Franz Eckstein. Dreieboken ble skrevet Rosa Porten og Franz Eckstein, etter Henrik Ibsens skuespill Hedda Gabler fra 1890. Asta Nielsen tolker tittelrollen. 

Filmen ble innspilt i National-Film-Atelier i 1924 og gikk gjennom filmsensuren 30. desember 1924.

Handling 
Hedda Gabler har nylig giftet seg med akademikeren Jürgen Tesman for å få sosial anerkjennelse. Med en vitenskapelig basert bok, som han har skrevet, håper han å få doktorgrad eller et professorat ved universitetet. Heddas ekteskap preges av kjærlighetsløshet og likegyldighet. Dette blir enda tydeligere når hun får vite at Eilert Løvborg er i byen.

Hedda og Eilert hadde en gang et intimt og lidenskapelig kjærlighetsforhold. Også Løvborg har skrevet en kulturvitenskapelig bok og kan dermed bli en konkurrent for Tesmans yrkesambisjoner. Løvborg har fått hjelp med boken av Thea, som nærer følelser for ham, og som reiser etter ham. Thea besøker Hedda og hennes mann og framkaller sjalusi hos Hedda. Hedda forsøker å trenge seg inn mellom Thea og Løvborg, og lokke ut av Thea hemmeligheter om Løvborgs liv på landsbygda. 

Assessor Brack, som også er på besøk hos Tesman, forteller dem om Løvborgs litterære fremdrift, noe som foruroliger Tesman enda mer.

Hedda fjerner seg mer og mer fra sin mann og forsøker med sine midler å gjenopplive forholdet til Lövborg. Han har virkelig ikke kommet over det forliste forholdet og drikker seg hemningsløst full etter at de har hatt sett hverandre igjen på en fest. Denne adferden truer med å gjøre ham umulig sosialt sett. Dessuten mister han også sitt manuskript. Hedda tier til Løvborg om at hennes mann har funnet manuskriptet og gitt det til henne.

Hun bestyrker Løvborg i hans følelse av håpløshet og gir ham en revolver, et arvestykke etter faren, som var general. Deretter brenner hun manuskriptet i et slags angrep av sjalusi mot Thea, som hadde en andel i dette verket. Løvborg skyter seg i magen. Brack, som vet at revolveren stammer fra Hedda, forsøker nå å presse henne til å bli hans elskerinne. Reaksjonen til denne selvbestemte kvinnen er logisk: hun skyter seg.

Rolleliste 
 Asta Nielsen – Hedda Gabler
 Paul Morgan – dr. Jürgen Tesman, hennes ektemann
 Frida Richard – tante Julia Tesman
 Albert Steinrück – assessor Brack
 Gregori Chmara – Eilert Løvborg
 Käte Haack – Thea Elvsted
 Olga Limburg – røde Diana
 Jeanette Bethge – Berte, ei tjenestejente
 Carl Balta

Anmeldelse 
I Paimann’s Filmlisten kan står det om filmen:«Emnet holdes temmelig nær originalen, da en selvstendig filmatisk behandling unngås, men er likevel svært spennende og dramatisk virkningsfullt. Skuespillermessig rager Nilsen over det øvrige ensemblet gjennom sin beherskelse av spillet. Morgan overspiller litt iblant, Steinrück har påført intriganten [dvs. Brack] i Ibsens stykke et anstrøk av voldsmenneske. Design og kostymer samsvarer med den tiden da forfatteren skrev Hedda Gabler; fotograferingen er god.»

Eksterne lenker 
 
 Hedda Gabler i filmportal.de

Tyske dramafilmer
Tyske stumfilmer
Filmer fra 1925
Filmer basert på skuespill av Henrik Ibsen
Sjur Johnsen

Sjur Johnsen (født 20. juni 1891, død 2. oktober 1978) var en norsk bryter og friidrettsutøver. Han konkurrerte i Sommer-OL 1920 i Antwerpen hvor han ble nummer fire etter å ha tapt bronsefinalen mot Masa Perttilä. Han vant ni NM-gull i bryting og seks i sleggekast. Han vant kongepokalen i bryting i 1920 og 1922.

Medaljer i norske mesterskap

Referanser

Eksterne lenker 
 

Norske sleggekastere
Norske brytere
Brytere under Sommer-OL 1920
Deltakere for Norge under Sommer-OL 1920
Personer fra Vik kommune
Fødsler i 1891
Dødsfall i 1978
Kongepokalvinnere i bryting
Shotwell

Shotwell er en bildeorganiserer som er laget for å sørge for personlig bildehåndtering på skrivebordsmiljøet GNOME. Programmet ble lansert 26. juni 2009. I 2010 erstattet det F-Spot som standardverktøy på flere GNOME-baserte distribusjoner av Linux. Det ble inkludert i Red Hat Fedora fra og med versjon 13,  og i Ubuntu i versjonen 10.10 Maverick Meerkat.

Siste versjon er 0.22.0 fra 23. mars 2015.

Referanser

Eksterne lenker 
 

GNOME
Gherkin (språk)

Gherkin er et domenespesifikt språk som brukes for akseptansetesting, blant annet i testrammeverket Cucumber. Språket er tilnærmet ordinær engelsk, eller et av de mer enn 60 andre språkene som kan brukes, og har litt ekstra struktur og noen nøkkelord. Det er designet slik at det er enkelt å lære og brukes av personer uten teknisk bakgrunn, men har likevel tilstrekkelig struktur til å beskrive forretningsregler i de fleste domener fra den virkelige verden.

Eksempel
Et enkelt eksempel på språket er som følger
Feature: Refund item

  Scenario: Jeff returns a faulty microwave
    Given Jeff has bought a microwave for $100
      And he has a receipt
     When he returns the microwave
     Then Jeff should be refunded $100Her er et enkelt eksempel hvor norsk er brukt:# language: no
Funksjonalitet: Gjett et ord

  Eksempel: Ordmaker starter et spill
    Når Ordmaker starter et spill
    Så må Ordmaker vente på at Gjetter blir med

  Example: Gjetter blir med
    Gitt at Ordmaker har startet et spill med ordet "bløtt"
    Når Gjetter blir med på Ordmakers spill
    Så må Gjetter gjette et ord på 5 bokstaverI dette tilfellet er Feature, Scenario, Given, And, When, og Then nøkkelord som har en spesiell funksjon. Nøkkelordene kan erstattes med tilsvarende i andre språk. På norsk brukes: Egenskap, Scenario, Gitt, Og, Når og Så. Disse brukes sammen med teststrengene for å skape bindinger mot systemet som testes.

Referanser

Kilder
 

Programmering
Scenens Børn

Scenens Børn er en dansk stumfilm fra 1913 regissert av norske Bjørn Bjørnson. Manuset ble skrevet av Bjørnson og landsmannen Hans Wiers-Jenssen.

Den hadde premiere i Danmark 5. november 1913.

Rolleliste 
 Bjørn Bjørnson
 Bodil Ipsen
 Adam Poulsen
 Aud Egede-Nissen

Eksterne lenker 
 

Danske stum-dramafilmer
Danske stumfilmer
Filmer fra 1913
Hirdvaktbataljonen

Hirdvaktbataljonen var en paramilitær enhet under andre verdenskrig i Norge der største delen av mannskapene ble rekruttert fra Hirden, Nasjonal Samlings «elitetropper». Bataljonen ble etablert i januar 1942, (Veum s 387) og navnet ble tatt i bruk i juni 1942. Frem til juni 1942 var benevnelsen Den bevæpende hirdbataljon.  I september 1942 skiftet den navn til Vaktbataljon Norge. Fra november 1942 har den navnet SS-Vaktbataljon Nord. I januar 1943 skjedde siste navneendring – SS-Vaktbataljon 6 Oslo. (Veum s. 388).

Opprinnelig var Hirdvaktbataljonen tiltenkt oppgaver med å gjøre vakttjeneste ved industrianlegg og så videre, i tillegg til vakhold over utenlandske fanger.

Nordmennene i Hirdvaktbataljonen var beryktet for sin brutale behandling av jugoslaviske fanger i fangeleirer i Nord-Norge (Veum s 371)

I forbindelse med at Hirdvaktbataljonen ble avviklet i 1943, gikk mange av vaktsoldatene over i SS-Vaktbataljon.

Se også
 SS-Vaktbataljon

Litteratur 
Veum, Eirik (2013). Nådeløse Nordmenn: Hirden. Kagge forlag.  ISBN 9788248910510

Norge under andre verdenskrig
Nasjonal Samling
Paramilitære organisasjoner
Henrik Lødøen

Henrik Drabløs Lødøen (født 20. oktober 1991 i Brattvåg i Haram) er en norsk trommeslager, komponist og keyboardist.

Karriere 
Han ble uteksaminert fra jazzlinja ved Norges teknisk-naturvitenskapelige universitet i 2016. På jazzlinja i Trondheim startet han musikalske samarbeid med mange norske og svenske jazzmusikere i sin generasjon.

Lødøen er kjent som leder og trommeslager i Megalodon Collective, som i 2016 ble spellemannsnominert i jazzkategorien for debut-albumet Megalodon. Han er også involvert i band som Hollywood, Amanda Tenfjord, Rohey, Louien, Neon Ion, Mikhael Paskalev og Siril Malmedal Hauge.

Æresbevisninger 
2016: Vinner av Jazzintro under Molde Jazzfestival 2016 med bandet Megalodon Collective
2016: Nominert til Spellemann i jazz-kategorien med bandet Megalodon Collective
2018: Nominert til Årets Nykommer og Gramo-stipend under Spellemann med Rohey
2021: Nominert til Spellemann i jazz-kategorien med Siril Malmedal Hauge og plata Slowly, Slowly

Diskografi 

Med Megalodon Collective
2015: Megalodon (Gigafon Records) 
2017: Animals (Jazzland Recordings) 
2019: The Triumph (Jazzland Recordings)

Med Rohey
2017: A Million Things (Jazzland Recordings)

Med Siril Malmedal Hauge

2019: Uncharted Territory (Jazzland Recordings)
2021: Slowly, Slowly (Jazzland Recordings) Med Louien

 2019: None Of My Words (Jansen Records) Med Mosambique

2019: Big City Moves (Jazzland Recordings) Med Jul på Sunnmørsk

2018: Jul på Sunnmørsk (Dugnad Rec)
Med Stein Helge Solstad

2018: Elvane Møtast

Med DRØM

2017: Drømmen Om Oss (Vilje)

Med Lillebror
2017: Lillebror (Alf Prøysen-viser) (Grappa)
Med Stig Ulv
2012: Strengetonar (Self-release)'2013: Klimprar (Self-release)

Med Circuit Of Values
2012: Digital (Self-release)'''

Referanser

Eksterne lenker 
 
 MEGALODON COLLECTIVE LIVE på YouTube
 Les Casanovas @ Ila Brannstasjon 1 på YouTube
 Vuku - Walter på YouTube

Norske jazztrommeslagere
Norske komponister
Norske perkusjonister
Personer fra Haram kommune
Akseptansetest (programvare)

Akseptansetest er en formalisert form for programvaretesting hvor det undersøkes om programvaren tilfredsstiller brukerbehov, funksjonelle krav, og forretningsprosesser. Testingen av systemet bør gjøre det mulig for brukere, kunder, og andre autoriserte entiteter å bestemme om kriteriene som er stilt er overholdt.

Akseptansetesting er også kjent som brukerakseptansetesting (user acceptance testing, UAT), sluttbrukertesting (end-user testing), operasjonell akseptansetesting (operational acceptance testing, OAT), og felttesting (field acceptance testing)

Se også 
 Utvikling, testing, akseptanse og produksjon

Referanser

Eksterne lenker 
 Acceptance Test Engineering Guide  i Microsoft patterns & practices
 Methods & Tools: Using Customer Tests to Drive Development
 Methods & Tools: Acceptance TDD Explained
 Software Testing Help: User Acceptance Testing Challenges

Programmering
Testing og testmetodikk
The Wild Duck (1957)

The Wild Duck er en britisk TV-film fra 1957 basert på Henrik Ibsens skuespill Vildanden (1884).

Bakgrunn 
Skuespiller og produsent John Clements satte opp The Wild Duck, med Marray MacDonald som regissør, på Saville Theatre i slutten av 1955. Oppsetningen ble en suksess både hos anmeldere og blant publikum. Clemens arbeidet også som dramarådgiver for det ferske TV-selskapet Associated-Reduffision i London. Han overførte hele teateroppsetningen av The Wild Duck til Shepperton Studios, hvor han engasjerte den kjente regissøren Charles Crichton til å lage en filmversjon, innspilt på 35 millimeter film. Det er delvis som en følge av en slik ukonvensjonell produksjon at dette «filmede skuespillet» har en helt distinktiv visuell stil og en sjelden dramatisk effektivitet.  

John Wyver utdyper dette nærmere i Screen Plays:

 

Wyver uttaler videre at både Emlyn Williams og Michael Gough overbeviser helt i sine varianter av selvgodhet og selvbedrag samt at Dorothy Tutin formidler en strålende intensitet som Hedvig. Han framholder at den andre store styrken ligger i skuespillets tekst og at denne omsorgsfullt forkortede versjonen gjør at Ibsens ofte overdrevne symbolisme nesten blir helt akseptabel, uten at den likevel sklir over i forenklet naturalisme.

Kilder 
International Theatre: The Wild Duck (John Clements / Saville Theatre / A-R for ITV, 1957) på Screen Plays

Eksterne lenker
 

Britiske TV-filmer
TV-filmer fra 1950-årene
Filmer basert på skuespill av Henrik Ibsen
TV-produksjoner på BBC